Diari Oficial de la Generalitat Valenciana


Sumari del DOGV 9082, del 12-05-2021 (2021/5080)

Extracte de la convocatòria de 30 d'abril de 2021, de la Universitat d'Alacant, de selecció d'estudiants per al programa de doble titulació de la Facultat de Filosofia i Lletres amb l'Université Jean Moulin Lyon 3 en el màster de Traducció Institucional. Curs 2021-2022.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5080


Data del document
:   30-04-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la convocatòria de 30 d'abril de 2021, de la Universitat d'Alacant, de selecció d'estudiants per al programa de doble titulació de la Facultat de Filosofia i Lletres amb l'Université Jean Moulin Lyon 3 en el màster de Traducció Institucional. Curs 2021-2022. [2021/5080]  
BDNS (identif.): 562558.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:   
https://www.infosubvenciones.es/bdnstrans/GE/es/convocatoria/562558  
  
Primer. Beneficiaris  
Estudiants que complisquen els següents requisits:  
- Haver obtingut el títol de grau en Traducció i Interpretació en qualsevol universitat.  
- Acreditar un nivell B2 d'anglès i francès.  
  
Segon. Objecte  
Seleccionar estudiants del Màster en Traducció Institucional de la Facultat de Filosofia i Lletres per a realitzar un intercanvi durant tot el curs acadèmic 2021-2022 amb l'Université Jean Moulin Lyon 3 amb la qual existeix un conveni de doble titulació, amb la finalitat de promoure la mobilitat internacional dels estudiants de la Facultat de Filosofia i Lletres.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 7 de maig de 2021, en el següent URL:  
https://www.boua.ua.es/Acuerdos/DescargarAcuerdo/12092  
  
Quarta. Quantia  
La dotació econòmica màxima d'aquesta convocatòria són 1.500 euros.  
Es concediran tres places d'intercanvi. Les i els tres estudiants seleccionats rebran una ajuda econòmica única de 500 euros.  
  
Cinqué. Termini de presentació de sol·licituds  
El termini de presentació de sol·licituds serà del 10 a 28 de juny de 2021.  
  
Sisé. Altres dades  
Obligacions de l'alumnat seleccionat:  
a) Estar matriculada o matriculat en el curs 2021-2022 en el màster en Traducció Institucional de la UA.  
b) En el cas que el seleccionat no haguera obtingut el títol de grau en Traducció i Interpretació per la Universitat d'Alacant, haurà d'aportar els originals de la documentació adjuntada al formulari de sol·licitud per a l'acarament corresponent, en l'Oficina de Mobilitat de la Facultat abans del 16 de juliol de 2021.  
c) Incorporar-se a la universitat de destinació durant el curs acadèmic 2021-2022 en la data fixada per aquella universitat per a l'inici del curs i complir amb l'estada docent d'un curs acadèmic, que es donarà per conclosa en la data establida per la universitat de destinació. Si el motiu de no cursar el període d'estudis establit no fora imputable al beneficiari, l'import es prorratejarà en funció del període efectiu de gaudi.  
d) Al començament de l'intercanvi, una vegada emplenada la data d'arribada (arrival), enviar la confirmació d'estada escanejada i adjunta a un e-mail (wdeqeqx@ix.xq), i en finalitzar l'estada, presentar el document original en l'Oficina de Mobilitat de la Facultat amb la data d'eixida (departure) emplenada.  
e) Complir les normes disciplinàries de la UA i de la universitat de destinació i els requisits d'assistència i avaluació fixats per aquesta última universitat.  
f) Responsabilitzar-se dels tràmits d'inscripció en la universitat d'acolliment.  
g) Comunicar al més prompte possible a l'Oficina de Mobilitat de la Facultat de Filosofia i Lletres qualsevol canvi de la sol·licitud inicial (renúncia, calendari, etc.), a través del correu: ejpmriw@ql.sw.  
h) Responsabilitzar-se de procurar la cobertura d'assegurança a l'efecte de malaltia comuna, accident i repatriació.  
i) Responsabilitzar-se de la cerca d'allotjament.  
j) Mantenir-se localitzable a través de l'adreça de correu electrònic institucional de la UA.  
k) Acceptar totes les condicions del programa d'intercanvi.  
L'incompliment de les obligacions esmentades implicarà l'anul·lació de l'ajuda concedida i el reintegrament de les quantitats percebudes indegudament, així com la revocació de l'admissió en el màster en Traducció Institucional de la Universitat d'Alacant.  
  
Alacant, 30 d'abril de 2021. La vicerectora d'Estudiants i Ocupabilitat (p.d. R de 22.12.2020): Rosario Isabel Ferrer Cascales.